Акоронавирус аштамм ҿыц «Омикрон» даараӡа ишәарҭоуп, — ари аҳәамҭа ҟарҵеит «Ачымазарақәа рхылаҧшра европатәи ацентр» (ECDC) аҿы.
Аиҿкаара адыррала, аштамм ҿыц иаҳа иҕәҕәоуп, иаҳа ирласны аларҵәара иаҿуп.
Аспециалистцәа абарҭ абжьагарақәа ҟарҵоит: аинфекциа ахьаарҧшу аҭыҧқәа рахь амнеира; ковидпациентцәа рыгәҭа атестирра арҭбаареи аимадарақәа рышьақәыргылареи; иара убас, Евроеидгыла атәылақәа, 40 шықәса еиҳаны зхыҵуа ауааҧсыра авакцина ашьақәырҕәҕәаратә доза рзыҟаҵара алшара иахәаҧшроуп.